
НАРЕДБА ЗА РЕДА И УСЛОВИЯТА ЗА ПОСТАВЯНЕ НА ВРЕМЕННИ   ПРЕМЕСТВАЕМИ СЪОРЪЖЕНИЯ НА ТЕРИТОРИЯТА НА ОБЩИНА ПИРДОП

(приета с решение № 53/2003 г. на ОбС - Пирдоп; изм. и доп. с Решение № 127/25.09.2025 г. на ОбС – Пирдоп)

РАЗДЕЛ I
ОБЩИ РАЗПОРЕДБИ
Чл.1(1) Тази наредба определя видовете, предназначението, изискванията към оформлението и поставянето ма временните преместваеми съоръжения и реда за тяхното поставяне и премахване.
(2) Тази наредба урежда поставянето на временни преместваеми съоръжения по смисъла на чл.56 и чл.57 от Закона за устройство на територията  /ЗУТ/
Чл.2(1) Временен преместваем обект предмет на тази наредба е обект, предназначен за търговски и други обслужващи дейности, елемент на градската среда или такъв свързан с други дейности, който не е трайно свързан с терена, но достатъчно осигурен на динамични натоварвания, свързани с експлоатацията му, метрови напор и други въздействия.
(2) Поставянето на обектите по ал.1 не трябва да нарушават целостта на настилката под него. Изключения се допускат при неравни терени, терени с нарушена цялост на настилката и други непозволяващи поставяне на обекти, без изпълнение на допълнителни мероприятия по изравняването му. Изключения се допускат по преценка на Главния архитект на Община Пирдоп след съобразяване на конкретните условия и релеф на терена.
(3) Съоръженията по ал.1 могат да се поставят в части и обществени терени: върху част от тротоари, част от площадни пространства, върху свободни и неурегулирани имоти, върху урегулирани поземлени имоти с изградени основно застрояване, както и върху урегулирани поземлени имоти за което не е осъществено предвиденото по ПЗР застрояване, без това да пречи на основното предназначение на терените.
(4) Преместваемите обекти се поставят с Разрешение от Кмета на Общината при спазване на градоустройствените, архитектурно- художествените, инженерно – техническите, противопожарните и санитарно – хигиенните норми и изисквания за формиране на благоприятна жизнена среда.
Чл.3(1) Не са предмет на тази наредба:
1. Преместваемите обекти в терени отредени по действащия ПРЗ за пазари и базари.
2. Обекти, разположени в паркове и площи за озеленяване, предвидени с действащия ПРЗ или в паркоустройствени обекти.

РАЗДЕЛ II
ВИДОВЕ ПРЕМЕСТВАЕМИ СЪОРЪЖЕНИЯ

Чл.4(1) По своето предназначение и вид временните преместваеми обекти могат да бъдат:
I. Обслужваща търговията:
1. Павилион, фургон, навес до 35 кв.м.; сергия, маса, количка, каравана, базарна конструкция;
2. Слънцезащитни устройства / чадъри, тенти, сенници, самостоятелни и прилежащи към основното и попълващо застрояване изпълнени от леки конструкции и материали.
3. Временно преместваеми стълби за осигуряване на достъп към жилища променящи предназначението си при спазване на условията на чл.38, ал.3 ЗУТ, като се поставят задължително в границите на поземления имот.
II. Обслужващи транспорта:
1. Спирки на градския транспорт, павилион за продаване на билети и обслужване на градския транспорт, таксиметрови колонки , естакади;
2. Модулна контейнерна бензиностанция, газостанция;
3. Преместваема гаражна клетка за един автомобил;
III. Обслужващи рекреацията:
1. Спортни, атракционни и детски съоръжения /люлки, катерушки, структури, стрелбища и др./
2. Тоалетни кабини, телефонни кабини и каски, павилиони за охрана /паркинги, складови площи на открито, паркове, и др./
IV. Обекти, свързани с указателно- информационно осигуряване в градска среда:
1. Надписи, знаци и пиктограми;
2. Рекламно – информационни надписи и пространствени структури;
V. Обекти свързани с дейности на свободната стопанска инициатива на гражданите:
1. Обекти свързани със съхранение  и обработка на селскостопански продукти в ограничени количества /кошове за царевица, сушилни за плодове, билки и т.н и др./
2. Обекти, служещи за съхранение на отоплителни материали /навес за дърва за огрев и др./
VI. Обекти, /предмети, изделия и съоръжения/, елементи на градския дизайн:
1. Осветителни елементи, пейки, кошове за отпадъци, часовници и др.
2. Елементи на изобразителното изкуство /поставяеми скулптори, абстрактни съоръжения и др./
VII. Съоръжения на радиорелейната и разпръсквателна мрежа, сателитни антени, съоръжени на мобилни оператори и др., за които не се изисква държавно приемане по реда на Наредба №6 за разрешаване на ползването на строежите в република България.
(2) По своя характер обектите могат да бъдат:
1. С унифициран дизайн –промишлен продукт, предназначен за серийно производство /повтаряеми и многотиражни/
2. С индивидуален дизайн – обект с еднозначно отношение към градската седа предназначен за единично производство
Чл.5 (1) Преместваемите обекти по чл.4, ал.1, т.1 могат да бъдат преднмазначени за продажба на стоки и услуги, свързани с разносна търговия и обществени хранене, както следва:
1. Пакетирани хранителни стоки, напитки, пакетирано кафе и закуски, плодове и зеленчуци, сладолед, ядки, цигари;
2. Печатни произведения, фишове за спортни тотализатор, лотарийни билети и томболи и др. подобни, стоки с акционен характер, свързани с честването на празници, сувенири;
3. Дребни промишлени стоки, парфюмерийни продукти, цветя, детски играчки
4. Услуги от битов характер – ключарски, обущарски, гравъорски, часовникарски и др. подобни.
(2) Предвид това, че обектите, предмет на тази наредба не подлежат на разрешение за ползване по реда на Наредба №7 за разрешаване на строежите в Република България, в съответствие с чл.179, във вр. С чл.4, ал.2 от същата наредба, за обекти по чл,5, ал.1, т.4 се издава удостоверение за ползване от общинската администрация, след представяне на становища от експлоатационните предприятия, специализираните държавни контролни органи /СДКО/, контролни замервания, протоколи и други, освидетелстващи безопасността и сигурността на гражданите.
(3) Извършването на друг вид дейност, различна от посечените в ал.1 може да се разреши с решение на Общинския съвет, след мотивирано писмено становище от Главния архитект, съдържащо и информация за възможни връзки към проводи.
(4) Не се допуска разполагането на временни преместваеми обекти в неблагоприятни терени, освен ако собственика на обекта не декларира, че ще изпълни за своя сметка всички необходими благоустройствени работи, съгласно действащите норми по устройство на територията.

РАЗДЕЛ III
РЕД ЗА СЪЗДАВАНЕ И ИЗМЕНЕНИЕ НА СХЕМИТЕ ЗА РАЗПОЛАГАНЕ ВРЕМЕННИ ПРЕМЕСТВАЕМИ ОБЕКТИ

Чл.6(1) Преместваеми съоръжения по чл.4 се разполагат в терени собственост на частни лица /физически и юридически/, държавни и общински имоти на селищните образувания от Община Пирдоп, при спазване на изискванията на тази Наредба.
Чл.7(1) Цялостни схеми се изготвят служебно за територията и селищата и селищните образувания  на Община Пирдоп за разполагане на временните преместваеми обекти и терени на Общинска и Държавна собственост върху картен материал М 1:2000, върху която се обозначават зоните  за разполагане на единичните или групите обекти, като и вида им по чл.4 със съответната цветна сигнатура.
(2) На основание одобрените цялостни схеми се разработват подробни схеми за разполагане на обектите за всяко единично или група, върху извадка от КРП за селището в М 1:500 с нанесени поземлени комуникации. На тази схема се нанасят всички размери на обекта и всички необходими отстояния при спазване на ограниченията и изискванията на тази Наредба и Наредба №5 за ПНУТ.
(3) Отклоненията от отстоянията определени по Наредба №5 до граничните регулационни линии на имота и други лица /физически или юридически/ може да се допусне при съгласие на лицата, изразени в нотариално заверена декларация.
Чл.8(1) цялостните схеми се съгласуват служебно с : КАТ,”ХЕИ”, ’ВиК” ЕООД, „Електроразпределение – Софийска”, „РСПАБ, ТВД –гр.Златица или други заинтересовани  СДКО, след като се приемат от Експертен съвет по устройство на територията при Община Пирдоп и Общински съвет на Общината.
(2) Съгласуването на подробни схеми се извършва от Инвеститора за негова сметка.
Чл.9(1) цялостните схеми по чл.7 се одобряват от Кмета на Общината след приключване на процедурите по чл.8 по реда на чл.129, ал.2 ЗУТ.
Чл.10(1) Цялостните схеми за разполагане на временните преместваеми обекти се попълват поправят и изменят служебно при следните случаи:
1. Възникване на нови Обществено икономически условия, за цели и нужди на градоустройството.
При установена фактическа грешка на цялостната схема, подробните схеми или при други условия, свързани с изискванията на СДКО по чл.8


РАЗДЕЛ IV
ИЗИСКВАНИЯ ЗА ПОСТАВЯНЕ НА ВРЕМЕННИ ПРЕМЕСТВАЕМИ СЪОРЪЖЕНИЯ ВЪРХУ ОБЩИНСКИ И ДЪРЖАВНИ ТЕРЕНИ

Чл.11(1) Обектите по чл.4 се разполагат върху Общинска и Държавна собственост при спазване на изискванията и ограниченията на тази Наредба въз основа на одобрени подробни схеми по чл.7 и съответните основания за ползване на терена.
Чл.12(1)Отдаването под наем на общински терени за разполагане на временни преместваеми обекти по одобрени схеми, се извършва съгласно ЗОС  и ППЗОС по реда на Наредбата за реда за придобиване, управление и разпореждане с общинско имущество /Приета с протокол №13 на ОС на Община Пирдоп/
Чл.13(1) Разполагане на съоръжения в терени Публична Общинска собственост се извършва след заплащане на месечна такса – тротоарно право. Размерът и начина на вземане на таксата се установява в Наредба за ред за придобиване, управление и разпореждане с общинско имущество /Приета с протокол №13, Решение №104/21.12.200г. на ОбС – Пирдоп/


РАЗДЕЛ V
ИЗИСКВАНЕ ЗА ПОСТАВЯНЕТО НА ВРЕМЕННИ ПРЕМЕСТВАЕМИ СЪОРЪЖЕНИЯ ВЪРХУ ЧАСТНИ ТЕРЕНИ

Чл.14(1) Разполагането на преместваеми обекти в частни терени се извършва при спазването на отстоянията и ограниченията на тази Наредба и Наредба №5 ПНУТ.
(2) За обекти, находящи се в частни поземлени имоти се представя схема, подлежаща на одобрение от Главния архитект на Община Пирдоп при спазване на отстоянията по Наредба №5 ПНУТ.
Чл.15(1) Местоположението на единични и групови обекти в частни поземлени имоти се установява със скица/виза/, издадена от Главния архитект на Общината.

РАЗДЕЛ VI
РЕД ЗА ПОСТАВЯНЕ НА ВРЕМЕННИ ПРЕМЕСТВАЕМИ СЪОРЪЖЕНИЯ

Чл.16(1) Във връзка с изграждането на естетична градска среда и различието във вида на преместваемите обекти, територията на гр.Пирдоп се разделя на три зони, в съответствие с Решение № 3 /30.01.2003 на ОбС- Пирдоп.

Чл.17(1) Проектите за преместваеми обекти  с унифициран или индивидуален дизайн се одобряват от Главния архитект на Общината при спазване на изискванията  на глава 8 от Закона за устройство на територията и действащите нормативи.

Чл.18(1) Съдържанието на работните проекти и на проектите за заснемане на поставените вече обекти трябва да отговарят на изискванията на чл. 144 ЗУТ, като определени части могат да се сведат до обяснителни записки по преценка на одобряващия орган.

Чл.19(1) Видът на преместваемият обект с индивидуалния дизайн се съгласува предварително с Главния архитект на Общината, след като се издава скица /извадка от одобрена подробна схема/ с указан вид и ситуиране на обекта. Визата може да се придружава от конкретни предписания за подобряване на образа на обекта.

(2) Отказът за съгласуване на вида и ситуирането на преместваемия обект се прави по законосъобразност или при липса на архитектурно – градоустройственото  единство или при неубедителен архитектурно – художествен образ, загрозяващ градската среда, въз основа на Решение на ЕС с вписване на конкретните мотиви и причини за решението.

Чл.20(1) Изборът на проекти за преместваем обект с унифициран дизайн се извършва след провеждане на съответен конкурс за идеен проект, след като се възлага изработването на работен проект от Общината или друг инвеститор – юридическо или физическо лице.

(2) Конкурсът по ал.1 се извършва по ред и условия на Общината в съответствие с Закона за обществените поръчки.

(3) След одобряване на работните проекти за преместваем обект по унифициран дизайн, Кмета на Общината издава разрешение за изработване на прототип. Работните проекти съдържат задължително необходимите проектни части, изасняващи видовете дейности, които ще се извършат в тях.

(4) Прототипът по ал.2 се одобрява от Експертния съвет при Общината и след одобряването му се разрешава серийно производство.

(5) За получаване на разрешение от Общината за участие в серийно производство на преместваемото съоръжение с унифициран дизайн, се предвижда конкурс между производителите по одобрените работни проекти и прототипи. При изработване на обекта не трябва да се допускат никакви отклонения от одобрените проекти.

Чл.21(1) Временните преместваеми съоръжения се поставят след издаване на Разрешение за поставяне от Кмета на Общината на основание на одобрените проекти по чл.18

(2) Разрешение за поставяне на преместваем обект с унифициран дизайн се издава след представяне на съгласувана с СДКО проектна част изясняваща вида на дейността, която ще се извършва в него.

(3) В Разрешението за поставяне се вписват всички необходими условия и основания за издаването му, срока за заемането и освобождаването на терена и др. изисквания, свързани с действащите разпоредби.

(4) Разрешението за поставяне се издава на името на собственика на преместваемото съоръжение, след предоставяне на документ, удостоверяващ право на ползване на терена, а при собственост и нотариално заверено съгласие от съсобственика

(5) В Разрешението за поставяне се вписва точно местоположението на терена, както и пълното наименование  на собствениците му: Трите имена, ЕГН и домашен адрес за физически лица и точното наименование, трите имена  и ЕГН на представляващото  го физическо лице, седалище и адрес на управление, Булстат, Дан.№ и регистрация на Дружеството или юридическите лица.

Чл.22(1) Определяне на точното местоположение на обекта върху терена се извършва въз основа на протокол, съставен от длъжностни лица при Общината. Одобрява на проектите и издаването на необходимите документи за поставянето на преместваеми обекти и отказите за това се извършват при спазване на изискванията, сроковете и процедурите по реда на ЗУТ. При извършване на тези услуги се събират такси, одобрени от Общинския съвет, съгласно ЗДМТ.

Чл.23(1) Временните преместваеми обекти не се въвеждат в експлоатация, съгласно разпоредбите на чл.178, ал.2 и чл.179 ЗУТ.

(2) За извършване на дейностите в тях се издава Удостоверение за ползване от Кмета на Общината.

(3) Удостоверение за ползване се издава при реда и условията на Наредба №6 за разрешаване ползването на строежите в Република България и примерните документи, указани в приложенията към същата.

РАЗДЕЛ VII
СЛУЖЕБЕН И ВЪТРЕШНО СЛУЖЕБЕН КОНТРОЛ

Чл.24(1) Контролът върху законността и правилността на актовете и отказите, издадени по реда на тази наредба от Органите на Общината се извършва по реда на Част 5 от ЗУТ.
Чл. 25(1) Преместваемите обекти подлежат на премахване, когато:
1. са поставени при неизпълнение на изискванията на тази наредба.
2. са поставени без необходимите книжа – одобрен технически проект, разрешение за поставяне и протокол по чл. 22, при отмени такива или със значителни отклонение от тях.
3. са опасни в конструктивно отношение и съществено се отклоняват от изискванията към тях.
4. не се поддържат от собствениците в приличен вид и грозят градската среда.
5. е изтекъл срока вписан в Разрешението за поставяне.
6.  са поставени в отклонение на одобрените схеми и в зони за които е невъзможно да бъдат одобрени такива.
Чл. 26(1) Категорично се забранява поставянето на:
1. Сергии и маси извън зоните определени със схема на Главния архитект или отредени за пазари по ЗРП. Изключение от това правило се прави само за маси за продажба на стоки с акционен характер, във връзка с празниците.
2. Разполагането на всички видове преместваеми обекти с изключение на подвижните маси в сервитута на инженерните съоръжения.
3. Разполагането на всички видове преместваеми обекти в зелени площи.
4. Разполагане на всички видове преместваеми обекти, закриващи входове, витрини, прозорци от партерните етажи или затрудняващи обслужването на обекти пешеходното движение.
(2) Всички обекти, които са подвижни се прибират от ползвателя им след приключване на работното време, без да се оставят без надзор грозящи предмети и приспособления.
Чл. 27(1) Преместваемите обекти по чл. 25 /1/ се премахват с мотивирана заповед на Кмета на Общината, след съставяне на констативен акт от Техническа служба при Общината и становище за неузаконяемост от Главния архитект на Общината.
	(2) След изтичане на срока за доброволно премахване указан в заповедта, тя се привежда в изпълнение от фирма определена от Общината. Премахването се извършва за сметка на Нарушителя, като дължимите суми се събират по ЗСДВ.
Чл. 28(1) Не се премахват по реда на тази наредба:
1. Поставените без необходими книжа в частни терени, ако са допустими по тази наредба. За тези обекти се издава разрешение за поставяне след заплащане на всички необходими такси в троен размер.
2. Съществуващите обекти предмет на тази наредба, поставени по досегашния ред, не противоречащи на разпоредбите на тази наредба.
(2) За запазване на обектите по предходната алинея се изисква санкция от Общинския съвет при Общината за общински терени и от Областния управител за държавни терени.
РАЗДЕЛ VIII
НАКАЗАТЕЛНИ РАЗПОРЕДБИ

	Чл. 30 (1) Наказва се с глоба от 100 до 500 лева , ако по друг закон не е предвидено по – тежко наказание:
1. Длъжностно лице, което не изпълни или изпълни лошо или несвоевременно задължения, възложени му по тази наредба.
2. Длъжностно лице, което допусне или разпореди да бъдат заемани терени Общински или Държавна собственост, от преместваеми съоръжения без да са изпълнение условията за това.
3. Длъжностно лице, което в 30 – дневен срок не се произнесе по искане за издаване на документи и разрешения по тази наредба или не го препрати на компетентен орган.
4. Длъжностно лице, което разреши или допусне с действията си да се свържат външни мрежи с преместваемо съоръжения без за него да е издадено разрешение за ползване или длъжностно лице, доставчик на електрическа енергия, топлинна енергия, вода, газ и телефон, което не изпълни нареждане за прекъсването им.
5. Който не изпълни писмено нареждане на контролен орган да спре, да премахне, да възстанови или поправи, да довърши обект и част от него за негова сметка и в посочения срок или който унищожи, повреди или премести такова без разрешение на компетентен органи.
6. Който не изпълни заповед по чл. 27 от Наредбата.
7. Който като проектант изработва проекти и сметни документи, несъобразени с действащите норми по проектирането и строителството и предаде или допусне да се предадат такива без да са оформени в съответствие с нормативните изисквания и които не отговарят на изискванията на разпоредбите по УТ и тази Наредба.
8. Който разпореди или допусне да сам извършат или са извърши монтажна дейност по тази наредба и в съответствие с нея, без необходимите разрешения от компетентните органи, или с дейността си наруша околната среда, без да са изпълнени предвидените за това условия по действащите разпоредби.
9. Който като извършва действия по преместваем обект не ги преустанови и не напусне съоръжението след като бъде писмено предупреден от контролните органи,  че извършва незаконни такива.
Чл. 31(1) За други нарушения на тази наредба и предписанията основани на нея наказанието е с глоба от 50 до 200  лева, ако по друг закон не е предвидено по – тежко наказание.
Чл. 32(1) Ако нарушението по чл. 30 от Наредбата бъде продължено след като е констатирано с акт или в срока на издаване на наказателно постановление бъде извършено друго нарушение от същия нарушител наказанието е с глоба от  300 до 2000 лева, независимо от наказанието за първото нарушение.
Чл. 33(1) Наказателните постановления се издават от Кмета на Община Пирдоп въз основа на съставен акт, съгласно Закона за административните нарушения и наказания /ЗАНН/, съставен от съответните длъжностни лица на техническа служба при Общината.
(2) установяването на нарушението и издаването на наказателно постановление се издава по реда на  ЗАНН.
РАЗДЕЛ IX
ПРЕХОДНИ И ЗАКЛЮЧИТЕЛНИ РАЗПОРЕДБИ

§1 В двумесечен срок от приемането на тази наредба Главния архитект на Общината да представи за разглеждане Цялостни схеми по чл. 7
§2 Съществуващите обекти, които не са предвидени в одобрените схеми по чл. 7 подлежат на премахване в 6 месечен срок по реда на чл. 27 от тази наредба.
§3 За недовършени производства по разрешаването на преместваеми обекти предмет на тази наредба се прилагат до сега действащите разпоредби.
§4 /1/ За нарушения на други разпоредби, имащи отношения към  наредбата се прилагат административно-наказателните разпоредби на ЗУТ.
§5 Тази наредба се издава на основание чл. 56 и чл. 57 от ЗУТ. За въпроси неуредени в нея се прилагат общите разпоредби на действащите закони.
§6 Тази наредба отменя досегашния ред за поставяне на временни преместваеми обекти определен в Наредбата за реда за придобиване, управление и разпореждане с общинско имущество на ОС на Община Пирдоп.
§7 Одобрените проекти и разрешения за поставяне на преместваеми обекти, разрешени по досегашния ред важат до три години от датата на одобряване на настоящата наредба, след което се привеждат във вид и предназначение, съгласно нейните разпоредби. Ползването им до тогава се извършва след издаване на разрешение по чл. 24 от Наредбата.
§8 унифицираните поставяеми обекти са задължителни за терени общинска собственост – I-ва зона, изискващи повишени критерии за естетически единство.
§9 За съставяне на протокол по чл. 22, ал. 1 от Наредбата се заплаща такса от 20 лв.
§10 Настоящата Наредба е приета с Решение № 35 на ОбС – Пирдоп и влиза в сила от 05.06.2003 г.
[bookmark: _Hlk211348512]§11 Промени в Наредбата могат да се извършват по реда на приемането й.
[bookmark: _Hlk211427327][bookmark: _Hlk211426958]§12 (нов, приет с Решение № 127/25.09.2025г. на ОбС – Пирдоп, в сила от датата, определена в Решение на Съвета на Европейския съюз за приемането на еврото от Република България, прието в съответствие с чл.140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл.140, параграф 3 от Договора за функционирането на Европейския съюз)  Размерът на всички парични суми, посочен в български лева, се превалутира и закръглява в евро, съобразно реда по чл. 12 и чл. 13 от Закона за въвеждане на еврото в Република България

